البدو (Bedouins) هما سكان الصحرا اللى بيسكنوا فى الخيام وعايشين على رعي الجمال والخرفان والمعيز وبيعها بعد كده وهما بيتنقلوا من مكان لمكان حسب وجود الميه والخضرة ، وبالمعنى ده يبقى البدو عكس الحضر اللى عايشين بشكل مستقر فى المدن والقرى لأن حياتهم فى الصحرا اديتهم الفرصة انهم يعيشوا على طبيعتهم بعيد عن حياة مجتمع المدينه . البدو هما القبايل اللى عايشة فى البلاد العربية ومنتشرين فى شبه الجزيره العربيه وصحارى العراق و سوريا و لبنان و الاردن و فلسطين و سينا و السودان و شمال افريقيا و الصحرا الغربيه و موريتانيا ، ويتقدر عددهم ب 21250700 نسمة . بدو رحل : وهما اللى عندهم الجمال اكتر من الخرفان والمعيز ودول ترحالهم طويل بحدود من 400 لغاية 1000 كيلومتر . بدو نص رحل : وهما اللى عندهم الخرفان والمعيز اكتر من الجمال ودول ترحالهم قصير بحدود من 200 لغاية 400 كيلومتر . النوع التانى من البدو يعتبر مرحلة وسطى بين البداوة والحضارة ، لأن البدو نص الرحل كانوا بدو رحل قبل كده وهايبقوا حضريين بعد كده . فيه فايلات فى تصانيف ويكيميديا كومونز عن: بدو https://al-hikma.org/almojam/ar-ar/بدو